ಆಸ್ತಿ, ಕಾರು ಮಾರಿ ಕ್ರಿಕೆಟರ್ ಆದ ನ್ಯೂಜಿಲೆಂಡ್ ಆಟಗಾರ..! ಟೆಸ್ಟ್ ಚಾಂಪಿಯನ್ಶಿಪ್ ಫೈನಲ್ ಪಂದ್ಯಕ್ಕೂ ಮುನ್ನ, ನ್ಯೂಜಿಲೆಂಡ್ ತಂಡ ಆಂಗ್ಲರ ನಾಡಲ್ಲಿ ಇಂಗ್ಲೆಂಡ್ ಟೆಸ್ಟ್ ಪಂದ್ಯವನ್ನಾಡುತ್ತಿದೆ. ಲಾರ್ಡ್ಸ್ನಲ್ಲಿ ನಡೆಯುತ್ತಿರುವ ಮೊದಲ ಟೆಸ್ಟ್ ಪಂದ್ಯದಲ್ಲಿ ಟಾಸ್ ಗೆದ್ದು ಮೊದಲು ಬ್ಯಾಟಿಂಗ್ ನಡೆಸಿದ ನ್ಯೂಜಿಲೆಂಡ್, 2ನೇ ದಿನದ ಅಂತ್ಯಕ್ಕೆ ಸುಸ್ಥಿತಿಯಲ್ಲಿದೆ. ಕಿವೀಸ್ ಆರಂಭದಲ್ಲಿ ಆಘಾತ ಎದುರಿಸಿತ್ತು. ಟಾಮ್ ಲಾಥಮ್, ಕೇನ್ ವಿಲಿಯಮ್ಸನ್, ರಾಸ್ ಟೇಲರ್ರಂತಹ ಸ್ಟಾರ್ ಆಟಗಾರರನ್ನೇ ಕಳೆದುಕೊಂಡು ತಂಡ, ಸಂಕಷ್ಟಕ್ಕೆ ಸಿಲುಕಿತ್ತು. ಆ ಸಮಯದಲ್ಲಿ ತಂಡಕ್ಕೆ ಆಸರೆಯಾಗಿದ್ದು, ಎಡಗೈ ಬ್ಯಾಟ್ಸ್ಮನ್ ಡೆವೋನ್ ಕಾನ್ವೆ..! ಸ್ಟಾರ್ ಆಟಗಾರರೆಲ್ಲಾ ಅಲ್ಪ ಮೊತಕ್ಕೆ ಪೆವಿಲಿಯನ್ ಸೇರಿದ ಪರಿಣಾಮ ಮಹತ್ವದ ಜವಾಬ್ಧಾರಿ ಬಿದ್ದಿದ್ದು, ಡೆಬ್ಯೂಟೆಂಟ್ ಡೆವೋನ್ ಕಾನ್ವೆ ಮೇಲೆ.!!! ಈ ಒತ್ತಡದ ಸ್ಥಿತಿಯಲ್ಲೂ ಜವಾಬ್ಧಾರಿಯುತ ಬ್ಯಾಟಿಂಗ್ ನಡೆಸಿದ ಈತ, ಪದಾರ್ಪಣಾ ಪಂದ್ಯದಲ್ಲೇ ಲಾರ್ಡ್ಸ್ ಅಂಗಳದಲ್ಲಿ ದ್ವಿಶತಕ ಸಿಡಿಸಿ ಮಿಂಚಿದ. ಇಷ್ಟೇ ಅಲ್ಲ..!! ಬಳಿಲಿದ ತಂಡಕ್ಕೂ ಆಸರೆಯಾದ. ಆಸರೆಯಾದ ಕಾನ್ವೆ ಮೂಲತಃ ನ್ಯೂಜಿಲೆಂಡ್ ಕ್ರಿಕೆಟಿಗನೇ ಅಲ್ಲ..! ಸೌತ್ಆಫ್ರಿಕಾದಿಂದ ನ್ಯೂಜಿಲೆಂಡ್ ಜರ್ನಿಯೇ ರೋಚಕ..! ಈಗ ಬಿಗ್ ಇನ್ನಿಂಗ್ಸ್ ಕಟ್ಟಿ ತಂಡಕ್ಕೆ ಆಸರೆಯಾಗಿರುವ ಕಾನ್ವೆ, ಮೂಲತಃ ನ್ಯೂಜಿಲೆಂಡ್ ಕ್ರಿಕೆಟಿಗನೇ ಅಲ್ಲ ಅಂದ್ರೆ ನೀವು ನಂಬಲೇಬೇಕು. ಯೆಸ್..! ಕಾನ್ವೆ ಮೂಲತಃ ಸೌತ್ ಆಫ್ರಿಕಾ ಕ್ರಿಕೆಟಿಗ. ಇನ್ಫ್ಯಾಕ್ಟ್ ಆತ ಈಗಿನ ಸೌತ್ ಆಫ್ರಿಕನ್ ಸ್ಟಾರ್ಗಳಾದ ಕ್ವಿಂಟನ್ ಡಿ ಕಾಕ್, ತೆಂಬಾ ಬವುಮಾ ಈತನ ಬ್ಯಾಚ್ಮೆಟ್ಸ್..! ಅದು ಮಾರ್ಚ್ 2017.. ಜೊಹಾನ್ಸ್ಬರ್ಗ್ ಮೈದಾನದಲ್ಲಿ ನಡೆಯುತ್ತಿದ್ದ ಫಸ್ಟ್ ಕ್ಲಾಸ್ ಪಂದ್ಯದಲ್ಲಿ, 26 ವರ್ಷದ ಕಾನ್ವೆ ಚೊಚ್ಚಲ ದ್ವಿಶತಕ ಸಿಡಿಸಿದ್ದ. 8 ವರ್ಷಗಳ ಕ್ರಿಕೆಟ್ನಲ್ಲಿ ಕಾನ್ವೆ ಬ್ಯಾಟ್ನಿಂದ ಸಿಡಿದ ಮೊದಲ ಸೆಂಚುರಿ ಇನ್ನಿಂಗ್ಸ್ ಅದಾಗಿತ್ತು. ಇದೇ ಇನ್ನಿಂಗ್ಸ್ ಹೊಸ ಅಧ್ಯಾಯದ ಓಪನಿಂಗ್ಗೂ ಕಾರಣವಾಯ್ತು. ಯಾಕಂದ್ರೆ ಅದು ಕಾನ್ವೆ ಸೌತ್ ಆಫ್ರಿಕಾ ಡೊಮೆಸ್ಟಿಕ್ ಕ್ರಿಕೆಟ್ಗೆ ಆಡಿದ ಕೊನೆಯ ಪಂದ್ಯ ಅದಾಗಿತ್ತು. ದ್ವಿಶತಕದ ಬಳಿಕವೂ ತಂಡ ತೊರೆಯಲೂ ಕಾನ್ವೆ ಬಳಿ ಕಾರಣವೂ ಇತ್ತು. ಪ್ರತಿ ಪಂದ್ಯಕ್ಕೂ ಬದಲಾಗುತ್ತಿದ್ದ ಕ್ರಮಾಂಕ, ಸ್ಥಾನಕ್ಕಾಗಿ ನಡೆಸಬೇಕಾಗಿದ್ದ ಪೈಪೋಟಿ, ಕಾನ್ವೆಯನ್ನ ಅಷ್ಟರಮಟ್ಟಿಗೆ ಕಾಡಿತ್ತು. ನನಗೆ ಅಂತರಾಷ್ಟ್ರೀಯ ತಂಡದ ಪರ ಆಡುವ ಹಂಬಲ ಹೆಚ್ಚಿತ್ತು. ಆದ್ರೆ ನನಗಿದ್ದ ಅವಕಾಶದ ಕೊರತೆ ಅದನ್ನ ಹತ್ತಿಕ್ಕಿತ್ತು. ನನ್ನ ಕೆಲವು ಗೆಳೆಯರು ಇದೇ ಕಾರಣದಿಂದ ನ್ಯೂಜಿಲೆಂಡ್ಗೆ ಪ್ರಯಾಣಿಸಿದ್ರು. ಹೀಗಾಗಿ ನಾನು ಅಲ್ಲಿ ಹೋಗಿ ಯಾವುದಾದರೂ ಕ್ಲಬ್ ಪರ ಆಡುವ ನಿರ್ಧಾರ ಮಾಡಿದೆ. ನನ್ನೆಲ್ಲಾ ಆಸ್ತಿ, ಕಾರ್ ಎಲ್ಲವನ್ನೂ ಮಾರಿದೆ. ಯಾಕಂದ್ರೆ, ನಾನು ಹೊಸ ಅಧ್ಯಾಯವನ್ನ ಆರಂಭಿಸಬೇಕಿತ್ತು ಡೆವೋನ್ ಕಾನ್ವೆ, ಕ್ರಿಕೆಟಿಗ ಕಾನ್ವೆಯಲ್ಲಿದ್ದ ಹೊಸ ಅಧ್ಯಾಯವನ್ನ ಆರಂಭಿಸಬೇಕೆಂಬ ಹಂಬಲದ ಜೊತೆಗೆ, ಛಲವೂ ಅಷ್ಟೇ ಇತ್ತು. ಹೀಗಾಗಿಯೇ ಸೌತ್ ಆಫ್ರಿಕಾ ಕ್ರಿಕೆಟ್ಗೆ ಗುಡ್ ಬೈ ಹೇಳಿದ ಕಾನ್ವೆ, ವೆಲ್ಲಿಂಗ್ಟನ್ ಕ್ಲಬ್ ಸೇರಿದ್ದ. ವೆಲ್ಲಿಂಗ್ಟನ್ ಫೈರ್ಬರ್ಡ್ಸ್ ಪರ ಸಾಲಿಡ್ ಫರ್ಪಾಮೆನ್ಸ್ ನೀಡಿದ ಕಾನ್ವೆ, ಕಳೆದ ಅಕ್ಟೋಬರ್ನಲ್ಲಿ ತ್ರಿಶತಕ ಸಿಡಿಸಿಯೂ ಅಬ್ಬರಿಸಿದ್ರು. ವೆಲ್ಲಿಂಗ್ಟನ್ ಫೈರ್ಬರ್ಡ್ಸ್ ಪರ ಕಾನ್ವೆ ಪಂದ್ಯ 17 ರನ್ 1598 ಸರಾಸರಿ 72.63 ಬೆಸ್ಟ್ 327 ಇಷ್ಟೇ ಅಲ್ಲ..! 201920ರಲ್ಲಿ ಮೂರು ಮಾದರಿಯ ದೇಶಿ ಕ್ರಿಕೆಟ್ನ ರನ್ ಚಾರ್ಟ್ನಲ್ಲಿ ಅಗ್ರಸ್ಥಾನ ಕಾಯ್ದುಕೊಂಡ ಹೆಗ್ಗಳಿಕೆಗೂ ಕಾನ್ವೆ ಪಾತ್ರರಾಗಿದ್ರು. ಇದೇ ರಾಷ್ಟ್ರೀಯ ತಂಡದ ಸ್ಥಾನಕ್ಕೂ ಕಾರಣವಾಯ್ತು. ಟೆಸ್ಟ್ ಕ್ರಿಕೆಟ್ಗೆ ಈಗ ಪದಾರ್ಪಣೆ ಮಾಡಿರುವ ಕಾನ್ವೆ, 3 ಏಕದಿನ, 14 ಟಿ20 ಪಂದ್ಯಗಳಲ್ಲೂ ಕಿವೀಸ್ ತಂಡವನ್ನ ಪ್ರತಿನಿಧಿಸಿದ್ದಾರೆ. ಜೊತೆಗೆ ಏಕದಿನದಲ್ಲಿ 75.00, ಟಿ20ಯಲ್ಲಿ 59.12ರ ಸರಾಸರಿಯಲ್ಲಿ ರನ್ ಕಲೆಹಾಕಿದ್ದಾರೆ. ಸೌತ್ ಆಫ್ರಿಕಾ ಪರ ಆಡುವಾಗ ಫ್ರಸ್ಟ್ರೇಟೆಡ್ ಕ್ರಿಕೆಟರ್ ಆಗಿದ್ದ ಕಾನ್ವೆ, ಈಗ ನ್ಯೂಜಿಲೆಂಡ್ ತಂಡದ ಆಕ್ಸಿಜನ್ ಆಗಿದ್ದಾನೆ. ಅಂದು ಸ್ಥಾನಕ್ಕಾಗಿ ಪೈಪೋಟಿ ನಡೆಸಿದ ಆಟಗಾರ, ಈಗ ಕಿವೀಸ್ ಪಡೆದ ಖಾಯಂ ಓಪನರ್ ಆಗೋ ಭರವಸೆ ಮೂಡಿಸಿದ್ದಾನೆ. ಸಕ್ಸಸ್ ಅಂದ್ರೆ ಇದೇ ಅಲ್ಲವೇ..!